


Doložka vybraných vplyvov


	1. Základné údaje

	Názov materiálu

	Návrh zákona o ochrane pred legalizáciou výnosov z trestnej činnosti, financovaním terorizmu  a financovaním šírenia zbraní hromadného ničenia a o zmene a doplnení niektorých zákonov 


	Predkladateľ (a spolupredkladateľ)

	Ministerstvo vnútra SR

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
· transpozícia smernice Európskeho parlamentu a Rady (EÚ) 2024/1640 z 31. mája 2024 o mechanizmoch, ktoré majú členské štáty zaviesť na predchádzanie využívaniu finančného systému na účely prania špinavých peňazí alebo financovania terorizmu, ktorou sa mení smernica (EÚ) 2019/1937 a mení a zrušuje smernica (EÚ) 2015/849 (ďalej len „smernica (EÚ) 2024/1640“),
· transpozícia smernice Európskeho parlamentu a Rady (EÚ) 2024/1654 z 31. mája 2024, ktorou sa mení smernica (EÚ) 2019/1153, pokiaľ ide o prístup príslušných orgánov k centralizovaným registrom bankových účtov prostredníctvom systému prepojenia a technické opatrenia na uľahčenie využívania záznamov o transakciách (ďalej len „smernica (EÚ) 2024/1654“),
· implementácia nariadenia Európskeho parlamentu a Rady (EÚ) 2024/1620 z 31. mája 2024, ktorým sa zriaďuje Úrad pre boj proti praniu špinavých peňazí a financovaniu terorizmu a ktorým sa menia nariadenia (EÚ) č. 1093/2010, (EÚ) č. 1094/2010 a (EÚ) č. 1095/2010 (ďalej len „nariadenie (EÚ) 2024/1620“),
· implementácia nariadenia Európskeho parlamentu a Rady (EÚ) 2024/1624 z 31. mája 2024 o predchádzaní využívaniu finančného systému na účely prania špinavých peňazí alebo financovania terorizmu (ďalej len „nariadenie (EÚ) 2024/1624“)


	Termín začiatku a ukončenia PPK
	                september 2026

	Predpokladaný termín predloženia na pripomienkové konanie
	
október  2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	december 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Navrhovaná právna úprava reaguje na prijatie tzv. AML balíka Európskej únie, ktorým boli prijaté nariadenie Európskeho parlamentu a Rady (EÚ) 2024/1624, smernica Európskeho parlamentu a Rady (EÚ) 2024/1640 a súvisiace právne akty upravujúce oblasť predchádzania legalizácii príjmov z trestnej činnosti a financovaniu terorizmu (AML/CFT). Potreba prijatia návrhu zákona vyplýva z požiadavky zabezpečiť plnú implementáciu a aplikáciu nového európskeho regulačného rámca, ako aj z potreby odstrániť identifikované nedostatky existujúcej vnútroštátnej úpravy.

Súčasný systém je charakteristický roztrieštenosťou právnej úpravy a rozdielnym výkladom a uplatňovaním AML/CFT pravidiel na úrovni členských štátov Európskej únie, čo negatívne vplýva na efektívnosť predchádzania zneužívaniu finančného systému na účely legalizácie príjmov z trestnej činnosti a financovania terorizmu. Zároveň sa ukázala potreba prehodnotenia a modernizácie vnútroštátneho systému dohľadu nad plnením AML/CFT povinností, posilnenia koordinácie a výmeny informácií medzi príslušnými orgánmi verejnej moci a úpravy postavenia finančnej spravodajskej jednotky v súlade s novými požiadavkami práva Európskej únie.

Návrh zákona ďalej reaguje na požiadavky vyplývajúce z európskej legislatívy v oblasti centrálnych registrov účtov. V tejto súvislosti sa navrhuje rozšírenie rozsahu údajov vedených v Centrálnom registri účtov, rozšírenie okruhu subjektov poskytujúcich údaje do registra o poskytovateľov služieb kryptoaktív a obchodníkov s cennými papiermi, ako aj vykonanie nevyhnutných technických a organizačných úprav smerujúcich k zvýšeniu efektívnosti využívania údajov a ich dostupnosti pre oprávnené orgány.

Navrhovaná právna úprava zároveň vytvára predpoklady na zvýšenie efektívnosti výkonu dohľadu, posilnenie právnej istoty povinných osôb, zefektívnenie spolupráce medzi dotknutými orgánmi a zabezpečenie jednotného uplatňovania AML/CFT pravidiel v súlade s právom Európskej únie.
 

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom návrhu zákona je vytvoriť funkčný, efektívny a s právom Európskej únie zosúladený systém predchádzania legalizácii príjmov z trestnej činnosti a financovaniu terorizmu, ktorý bude zabezpečovať jednotné uplatňovanie pravidiel AML/CFT, účinnú ochranu finančného systému a primerané riadenie identifikovaných rizík na vnútroštátnej úrovni.
Návrh zákona sleduje najmä posilnenie schopnosti príslušných orgánov identifikovať, vyhodnocovať a zmierňovať riziká legalizácie príjmov z trestnej činnosti, súvisiacich predikatívnych trestných činov a financovania terorizmu, zefektívnenie výkonu dohľadu nad dodržiavaním AML/CFT povinností a zabezpečenie jednotnejšieho výkonu dohľadu nad povinnými osobami.
Ďalším cieľom návrhu zákona je vytvorenie jasného a systematického rozdelenia kompetencií medzi Finančnou spravodajskou jednotkou, orgánmi dohľadu a ďalšími príslušnými orgánmi, posilnenie vzájomnej spolupráce a výmeny informácií medzi nimi a zvýšenie efektívnosti výkonu ich pôsobnosti pri predchádzaní, odhaľovaní a postihovaní legalizácie príjmov z trestnej činnosti a financovania terorizmu.
Cieľom návrhu zákona je taktiež rozšíriť a modernizovať Centrálny register účtov, vrátane rozšírenia okruhu subjektov poskytujúcich údaje do registra a rozsahu evidovaných údajov, s cieľom zabezpečiť jeho efektívnejšie využívanie pri predchádzaní, odhaľovaní, vyšetrovaní a stíhaní trestnej činnosti, ako aj pri plnení úloh príslušných orgánov podľa osobitných predpisov.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

- povinné osoby podľa čl. 3 nariadenia (EÚ) 2024/1624,
- vnútroštátny správca, zaradený pod pôsobnosť návrhu zákona v zmysle čl. 67 ods. 5 Delegovaného nariadenia komisie (EÚ) 2019/1122, ktorým sa dopĺňa smernica Európskeho parlamentu a Rady 2003/87/ES, pokiaľ ide o fungovanie registra Únie, 
- Národná banka Slovenska pri vykonávaní obchodov podľa zákona č. 566/1992 Zb. o Národnej banke Slovenska, ako aj pri vykonávaní dohľadu 
- Finančná spravodajská jednotka P PZ, 
- Úrad pre reguláciu hazardných hier.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Nulovým variantom je netransponovanie a neimplementovanie vyššie uvedených smerníc a nariadení, čím by Slovenská republika nesplnila svoje povinnosti a vystavila sa tak nebezpečenstvu začatia konania podľa článku 258 Zmluvy o fungovaní EÚ (ZFEÚ) pre nesplnenie zmluvných povinností (infringement proceedings).

Vzhľadom na vyššie uvedené, alternatívne riešenia neboli zvažované. 


	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

V súvislosti s registráciou finančnej holdingovej spoločnosti (§ 46 návrhu zákona) vydá Národná banka Slovenska opatrenie, v ktorom stanoví náležitosti návrhu na zápis a návrhu na zrušenie zápisu, vrátane dokladov prikladaných k príslušným návrhom.


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 



	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.


Podľa čl. 76 smernice Európskeho parlamentu a Rady (EÚ) 2024/1640 a čl. 87 nariadenia Európskeho parlamentu a Rady (EÚ) 2024/1624 Európska komisia predloží do 10. júla 2032 a následne každé tri roky Európskemu parlamentu a Rade správu o vykonávaní uvedených právnych aktov.

Prvé preskúmanie zo strany Európskej komisie bude zahŕňať najmä posúdenie vnútroštátnych systémov ohlasovania podozrení podľa čl. 69 nariadenia (EÚ) 2024/1624 vrátane prekážok a možností vytvorenia jednotného systému ohlasovania na úrovni Európskej únie, ako aj posúdenie primeranosti rámca transparentnosti skutočného vlastníctva z hľadiska zmierňovania rizík spojených s právnickými osobami a právnymi usporiadaniami.

Preskúmanie účelnosti navrhovanej právnej úpravy na vnútroštátnej úrovni bude prebiehať priebežne a bude zamerané na vyhodnotenie efektívnosti nového inštitucionálneho a dohľadového rámca AML/CFT, plnenia úloh Finančnej spravodajskej jednotky, fungovania systému výmeny informácií medzi príslušnými orgánmi, ako aj účinnosti zmien súvisiacich s rozšírením a prevádzkou Centrálneho registra účtov.

Na účely preskúmania účelnosti regulácie sa budú sledovať najmä:

· počet povinných osôb registrovaných v informačnom systéme GoAML,
· počet prijatých a spracovaných hlásení o podozrivých transakciách,
· počet subjektov zapojených do Centrálneho registra účtov a rozsah poskytovaných údajov,
· počet a charakter prístupov oprávnených orgánov do Centrálneho registra účtov,
· počet zistených porušení povinností v rámci výkonu dohľadu,
· počet vedených sankčných konaní a uložených sankcií,
· počet evidovaných bezpečnostných incidentov a neoprávnených prístupov k údajom,
· funkčnosť a využívanie rozhraní na automatizovanú výmenu údajov (API),
· administratívne náklady a regulačné zaťaženie dotknutých subjektov,
· praktické skúsenosti Finančnej spravodajskej jednotky, Národnej banky Slovenska, Ministerstva financií Slovenskej republiky a ďalších orgánov dohľadu s uplatňovaním právnej úpravy.

Výsledky vnútroštátneho preskúmania budú slúžiť na vyhodnotenie, či prijatá právna úprava prispela k účinnejšiemu predchádzaniu legalizácii príjmov z trestnej činnosti a financovaniu terorizmu, k efektívnejšiemu výkonu dohľadu, k zlepšeniu výmeny informácií medzi príslušnými orgánmi a k zvýšeniu využiteľnosti Centrálneho registra účtov pri predchádzaní, odhaľovaní, vyšetrovaní a stíhaní trestnej činnosti.



	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.















	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

V nadväznosti na transpozíciu čl. 55 smernice (EÚ) 2024/1640, sa zvýši horná hranica peňažných sankcií v prípade finančných inštitúcií z 5 mil. EUR (zákon č. 297/2008 Z. z.) na 10 mil. EUR. Výnosy z uložených pokút sú príjmom štátneho rozpočtu. Predpokladá sa celkovo pozitívny vplyv na rozpočet verejnej správy, ktorý sa však v súčasnosti nedá kvantifikovať. Dôvodom je skutočnosť, že v súčasnosti nie je možné odhadnúť počet porušení, za ktoré bude pokuta uložená a v akej výške. Výška uloženej pokuty závisí aj od iných faktorov, napríklad od závažnosti porušenia, čo bude zohľadnené pri určení jej konkrétnej výšky. V súvislosti so zmenami vyplývajúcimi z nariadenia (EÚ) 2024/1624 sa nepredpokladá výrazne vyšší príjem z uložených pokút. Je možné len predpokladať, že navrhované zmeny budú mať pozitívny vplyv na rozpočet verejnej správy. 

Novela zákona č. 123/2022 Z. z. prináša zmeny súvisiace s úpravami informačného systému Ministerstva financií SR Centrálny register účtov, ktoré sú podrobne rozpísané v analýze vplyvov na rozpočet verejnej správy a analýze vplyvov na informatizáciu spoločnosti. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.



	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Mgr. Mária Sučanová
09610/51465, maria.sucanova@minv.sk
finančná spravodajská jednotka Prezídia Policajného zboru 

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

- štatistiky zverejnené na webovom sídle Národnej banky Slovenska, Úradu pre reguláciu hazardných hier.


	13. Stanovisko Komisie na posudzovanie vybraných vplyvov z PPK č. 142 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☒  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

Stanovisko komisie k vplyvom na podnikateľské prostredie 
Komisia odporúča predkladateľovi, aby do bodu 3.2 analýzy v bode konzultácie doplnil, ako a v akých termínoch boli do konzultácií zapojené všetky spomínané subjekty, t. j. je potrebné uviesť aj termíny stretnutí s RÚZ, Klubom 500 a SKDP, ktoré sa o prizvanie ku konzultáciám hlásili v rámci PI. Ďalej je potrebné uviesť hlavné body konzultovaných tém a záver z diskusie. 
Odôvodnenie: Precizovanie textu v súlade s metodickým pokynom.

Vyhodnotenie predkladateľa: 
Pripomienka akceptovaná a zapracovaná


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:


[bookmark: _GoBack]
Interné

Interné

5

